b'\n_START_ARTICLE_\nSAIC (j\xc3\xa4rjest\xc3\xb6)\n_START_PARAGRAPH_\nSouth African Indian Congress eli SAIC on j\xc3\xa4rjest\xc3\xb6 joka perustettiin vuonna 1924 ajamaan Etel\xc3\xa4-Afrikan intialaisen v\xc3\xa4est\xc3\xb6n etuja maan valkoisen v\xc3\xa4est\xc3\xb6n harjoittaman rotuerottelupolitiikan vuoksi.  J\xc3\xa4rjest\xc3\xb6 toimi useita vuosia hyvin maltillisesti turvautuen hallitukselle esitettyihin vastalauseisiin. 1940-luvulla j\xc3\xa4rjest\xc3\xb6ss\xc3\xa4 j\xc3\xa4rjest\xc3\xb6 radikalisoitui ottaen k\xc3\xa4ytt\xc3\xb6\xc3\xb6ns\xc3\xa4 v\xc3\xa4kivallattoman kansalaistottelemattomuuden rotuerottelun vastustuksessa ja ryhtyi yhteisty\xc3\xb6h\xc3\xb6n maan mustan enemmist\xc3\xb6n kanssa. Vuonna 1952 SAIC ja ANC aloittivat yhteisen kansalaistottelemattomuuskampanjan ja se kiellettiin yhdess\xc3\xa4 ANC:n kanssa vuonna 1960. SAIC:n johtajat toimivat maan alla yhteisty\xc3\xb6ss\xc3\xa4 ANC:n kanssa apartheidin ajan ja monet sen j\xc3\xa4senet osallistuivat my\xc3\xb6s aseelliseen vastarintaan Umkhonto we Sizwess\xc3\xa4.'